António Félix da Costa

António Maria de Mello Breyner Félix da Costa (født d. 31. august 1991) er en portugisisk racerkører, som kører for Formel E-holdet DS Techeetah.

Karriere

Gokarts 
Félix da Costa begyndte sin karriere i gokarts da han var 9 år gammel, og havde over de næste år stor succes i sit hjemland.

Formel Renault 2.0 
Félix da Costa rykkede til formelbiler i 2008, da han deltog i både Formel Renault Eurocup og Northern European Cup i Formel Renault. I Northern European Cup sluttede han sin debutsæson på andenpladsen, kun bag Valtteri Bottas. Efter sæsonen rykkede mange af favoritterne fra forrige år, herunder Bottas, Daniel Ricciardo og Roberto Merhi, op i højere divisioner, og Félix da Costa var derfor storfavorit til Northern European Cup mesterskabet i 2009. Han levede i høj grad også op til denne forventning, da han vandt 9 ud af 16 ræs i sæsonen, og sluttede 83 point foran Kevin Magnussen, som kom på andenpladsen.

Formel 3 
Félix da Costa op i det europæiske Formel 3 i 2010, og imponerede i sin debutsæson, hvor han scorede et enkelt podium og sluttede på syvendepladsen i mesterskabet. Han blev dog ikke fast i serien, da han kørte på fuld tid i GP3 series i 2011 og 2012, men kørte enkelte ræs i løbet af  F3 sæsonerne.

GP3 Series 
Félix da Costa gjorde sin debut i GP3 Series i 2010 sæsonen som erstatning i nogle ræs. Fra 2011 sæsonen havde han en fast plads i serien. I 2012 sæsonen sluttede han på tredjepladsen, hans bedste resultat i serien.

Formel Renault 3.5 
Félix da Costa rykkede op i Formel Renault 3.5 serien i løbet af 2012 sæsonen, da han skulle erstatte Lewis Williamson, som havde haft en meget ringe start på sæsonen. Félix da Costa startede ikke godt ud, men fik stort momentum i slutningen af sæsonen, og vandt 4 ud af sæsonens sidste 5 ræs. Dette resulterede i hans sluttede på fjerdepladsen i mesterskabet, på trods af at han kørt 5 ræs mindre end de andre deltagere.

Félix da Costa forblev i Formel Renault 3.5 for 2013 sæsonen, og var set som en af favoriterne til mesterskabet. Han måtte dog nøjes med en tredjeplads, da Kevin Magnussen komfortabelt vandt mesterskabet.

DTM 
Félix da Costa skiftede ved 2014 sæsonen til Deutsche Tourenwagen Masters. Han endte sin første sæson på enogtyvendepladsen med kun 6 point for sæsonen. Hans anden sæson i serien var dog markant bedre, og inkluderede en enkel sejr. Han sluttede på elvtepladsen med 79 point. Han kørte igen i 2016 sæsonen, men måtte nøjes med en syttendeplads her.

Formel E 
Félix da Costa deltog i Formel E 2014-15 sæsonen for Team Aguri, dog kun i ræs som ikke stod i vejen for hans ræs i DTM. Han imponerede her, men en enkelt sejr og en ottendeplads i sæsonen, trods han ikke kørte i alle ræs. Det samme arrangement i forhold til DTM blev lavet i 2015-16 sæsonen, men Félix da Costa kunne ikke skabe de samme resultater, og blev trettendeplads på sæsonen.

Han rykkede herefter til Andretti Autosportog. Han kørte med Andretti i 2016-17 og 2017-18, men kunne ikke opnå nogle markante resultater, da de var blandt de langsomste hold i sæsonerne. Dette ændrede sig dog i 2018-19, hvor han endte på sjettepladsen, et imponerede resultat taget i forhold til Andretti fortsat ikke var blandt de bedste hold.

Han rykkede ved 2019-20 sæsonen til det forsvarende mesterskabshold DS Techteetah. Den coronaramte sæson blev en stor success for Félix da Costa, som både før og efter nedlukningen var dominant, og vandt mesterskabet i 2019-20.

Kilder

Eksterne henvisninger 

Motorsportsfolk fra Portugal
Formel E-kørere fra Portugal